text: En helt særlig café
  04 marts 2011 kl. 10.37
  Sindslidende i Vejen Kommune skal drive en café på helt almindelige vilkår.
  Socialpsykiatrien i Vejen Kommune tager nu et anderledes initiativ til at sindslidende kan få højere livskvalitet. 
  Kommunen åbner i et samarbejde med Dansk Røde Kors en café, glasbutik og værksted, som skal drives af sindslidende borgere, der er kommet sig så meget så meget, at de har et overskud til at arbejde. 
  Dansk Røde Kors vil i samme bygning sælge deres genbrugstøj. 
  "Cafe Noget Særligt" - som cafén hedder - skal drives på helt almindelige vilkår, dog med de skånehensyn der er nødvendige. Formålet er, at personer med psykiske lidelser får mulighed for at opnå højere livskvalitet gennem meningsfyldt beskæftigelse og social fællesskab. 
  Fredag 4. marts er der officiel åbningsreception.
  